TV-gids vir Woensdag 13 Januarie 2016
JY LEES NOU TV-gids vir Woensdag 13 Januarie 2016
16:00 Jy Het 'n Wenresep!: Carmen Niehaus van Huisgenoot is op soek na Wenresepte! Drie deelnemers staan tou vir dié eer. Melanie deel haar lam-resep in die Spier-kombuis. Anita maak appeltertjies en Cindy probeer beïndruk met 'n vinnige eetstafie.
17:30 Roer! (kykNET): Hykie Berg is voorwaar iemand wat sal kan oorleef onder enige omstandighede en dit geld ook vir die kombuis. Kom kyk hoe hierdie geliefde ster smaakvolle disse in 'n japtrap voorberei.
18:00 Suidooster (kykNET): Bridgette besluit teen Ian se wense om vir Jerome te help met sy werk by Suidooster Eiendomme. AB kan nie vir Mymoena vergewe nie en dring aan dat Rhafiek sy broer in Londen bel en vertel van die verwikkelinge by die huis.
18:30 7de Laan (SABC2): Vanessa kry die skok van haar lewe. Willem red vir die tweede keer Ty se lewe. Gaan Oubaas sy fout regstel?
18:30 Villa Rosa (kykNET): Liam wil sy plan teen Stef in aksie stel, maar Saskia is onseker of sy daarvoor kans sien. Wouter probeer 'n ander aanslag met Carina. Liam plaas al meer druk op Vicky om Bakgat te verkoop.
19:30 Binnelanders (kykNET): Morné kry 'n verrassing, terwyl Tertius genoeg gehad het van die man wat hom agtervolg. Christiaan het raad vir Bart oor Herman. Daleen probeer Rian oortuig van haar idee en 'n Trauma-geval help 'n dokter om te konsentreer.
20:00 Kwêla (kykNET): Ons ontmoet die voorstedelike uile van Radiokop in Johannesburg, praat met kenners oor die effektiwiteit van kinderkinetika, en Dr. Arien van der Merwe gee raad oor hoe om werk-stres koud te sit.
21:00 Sterlopers (kykNET): Lorraine ontdek 'n nuwe sterretjie om te bestuur. Brad, Henk en Morrie het hul eerste gig. Isabel en Jacques probeer hul produskiehuis van stapel stuur, met Vicky en haar vriendin uit die Kaap, Kim. Alexia het haar oog op Ben.